JY LEES NOU In 'n blik: Ses voorsitters
Deur Johan Raubenheimer
Die skielike dood van mnr. Vic Mouton, wat in sy lang loopbaan in die georganiseerde landbou onder meer as voorsitter van die Mielieraad, ondervoorsitter van Graan SA, voorsitter van Nampo se oesdagkomitee en hoofbestuurslid gedien het, het skokgolwe deur die landboubedryf gestuur.
Mouton was in 'n ongeluk met 'n vragmotor betrokke en het kort daarna aan sy beserings beswyk. Die begrafnis van dié vriendelike, beminde boer vanuit die NG Kerk Potchefstroom-Noord is onder andere bygewoon deur mnr. Jaco Minnaar (heel regs), voorsitter van Graan SA, en vyf vorige voorsitters. Met 'n foto van Mouton staan van links mnre. Cerneels Claassen, Japie Grobler, Bully Botma, Neels Ferreira, Louw Steytler en Minnaar.